‘ધ મંગલાષ્ટક લિમિટેડ’ દર લગ્નદીઠ આઠ શ્લોકનું મંગલાષ્ટક ઘડી આપશે અને ગરીબ તવંગરનો ભેદભાવ રાખ્યા વગર સૌની પાસેથી એકસરખો ભાવ – રૂ. આઠ રોકડા – લેશે. હા, વધારાના કામની વધારાની ફી નિયમ મુજબ જરૂર લેવામાં આવશે. સામાન્ય ધોરણ પ્રમાણેના મંગલાષ્ટકમાં વરવધૂનાં નામ અને તે બન્નેના માતાપિતાનાં નામ ગૂંથી આપવામાં આવશે. પણ એ ઉપરાંતનાં નામો અંદર દાખલ કરાવવાં હશે તો નામદીઠ રૂપિયો એક વધુ લેવામાં આવશે.